ข้อบัญญัติองค์การบริหารส่วนตำบลหนองกอมเกาะเรื่องการควบคุมการเลี้ยงหรือปล่อยสุนัขพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลหนองกอมเกาะว่าด้วยการควบคุมการเลี้ยงหรือปล่อยสุนัขอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลหนองกอมเกาะโดยความเห็นชอบของสภาองค์การบริหารส่วนตำบลหนองกอมเกาะและนายอำเภอเมืองหนองคายจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่าข้อบัญญัติองค์การบริหารส่วนตำบลหนองกอมเกาะ เรื่องการควบคุมการเลี้ยงหรือปล่อยสุนัข พ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลหนองกอมเกาะตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ มิให้ใช้บังคับแก่สุนัขของทางราชการข้อ๕ ในข้อบัญญัตินี้ สัตว์ควบคุมหมายความว่า สุนัขฯ เจ้าของสุนัขหมายความรวมถึงผู้ครอบครองสุนัข หรือผู้ให้อาหารและที่อยู่ แก่สุนัขเป็นประจำด้วย วัคซีนหมายความว่า วัคซีนป้องกันโรคพิษสุนัขบ้าสำหรับสุนัข เครื่องหมายประจำตัวสัตว์หมายความว่า เครื่องหมายประจำตัวสัตว์ควบคุมการปล่อยสัตว์ หมายความว่า การกระทำใด ๆ ที่ทำให้สุนัขพ้นไปจากความรับผิดชอบเลี้ยงดูของตน เช่น การนำสุนัขไปทิ้งในที่ทางสาธารณะ วัด โรงเรียนสวนสาธารณะ แหล่งชุมชน หรือปล่อยให้อยู่นอกสถานที่เลี้ยงโดยปราศจากการควบคุมรวมทั้งการสละการครอบครองสัตว์ สถานที่เลี้ยงหมายความว่า กรง ที่ขัง หรือสถานที่ในลักษณะอื่นใดที่มี การควบคุมของเจ้าของสุนัข ผู้ประกอบการบำบัดโรคสัตว์หมายความว่า ผู้ประกอบการบำบัดโรคสัตว์ ตามกฎหมายว่าด้วยการควบคุมการบำบัดโรคสัตว์สัตวแพทย์หมายความว่า สัตวแพทย์ของกรมปศุสัตว์หรือขององค์การบริหาร ส่วนตำบลหนองกอมเกาะและหมายความรวมถึงผู้มีวุฒิไม่ต่ำกว่าประกาศนียบัตรวิชาสัตวแพทยศาสตร์ซึ่งปฏิบัติงานในหน่วยงานอื่นของรัฐซึ่งรัฐมนตรีว่าการกระทรวงสาธารณสุขแต่งตั้งให้เป็นสัตวแพทย์ เพื่อปฏิบัติการตามพระราชบัญญัติโรคพิษสุนัขบ้าพ.ศ. ๒๕๓๕ เจ้าพนักงานท้องถิ่น หมายความว่านายกองค์การบริหารส่วนตำบลหนองกอมเกาะ เจ้าพนักงานสาธารณสุขหมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ พนักงานเจ้าหน้าที่หมายความว่า ผู้ซึ่งได้รับการแต่งตั้งจากเจ้าพนักงานท้องถิ่นให้ปฏิบัติหน้าที่ตามพระราชบัญญัติการสาธารณสุข พ.ศ. ๒๕๓๕ ที่หรือทางสาธารณะหมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ สิ่งปฏิกูลหมายความว่า อุจจาระหรือปัสสาวะ และให้หมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็น การจดทะเบียนสุนัขหมายความว่า การนำสุนัขไปแจ้งต่อพนักงานเจ้าหน้าที่เพื่อบันทึกรายละเอียดรูปพรรณสัณฐานของสุนัข หรือรหัสเบอร์หู หรือวิธีการอื่นใดที่เจ้าพนักงานท้องถิ่นกำหนดการออกใบรับรองรูปพรรณสัณฐานและการกระทำเครื่องหมายระบุตัวสุนัขสุนัขควบคุมพิเศษหมายความว่า(๑)สุนัขสายพันธ์ที่ดุร้าย เช่น พิทบูลเทอเรีย บูลเทอเรีย สเตฟฟอร์ดบูลเทอเรียรอทไวเลอร์ และฟิลาบราซิลเรียโร เป็นต้น(๒)สุนัขที่มีประวัติทำร้ายคน หรือพยายามทำร้ายคน ข้อ๖ ให้เขตองค์การบริหารส่วนตำบลหนองกอมเกาะเป็นเขตการควบคุมการเลี้ยง หรือปล่อยสุนัข ข้อ๗ ห้ามมิให้ผู้ใดปล่อยสุนัขในที่หรือทางสาธารณะในเขตองค์การบริหารส่วนตำบลหนองกอมเกาะโดยเด็ดขาดตลอดจนห้ามมิให้สุนัขถ่ายมูลบนที่หรือทางสาธารณะในเขตองค์การบริหารส่วนตำบลหนองกอมเกาะโดยมิได้ขจัดมูลดังกล่าวให้หมดไป ข้อ๘ ให้เจ้าของสุนัขต้องนำไปจดทะเบียนณ สถานที่ที่กำหนดให้ตามข้อ ๙ ภายในหนึ่งร้อยยี่สิบวันนับตั้งแต่วันที่สุนัขเกิดหรือภายในสามสิบวันนับตั้งแต่วันที่นำสุนัขมาเลี้ยง ในเขตองค์การบริหารส่วนตำบลหนองกอมเกาะด้วยตนเองหรือมอบอำนาจให้ผู้อื่นไปทำการแทนก็ได้ข้อ๙ การจะทะเบียนสุนัขให้นำสุนัขมาจดทะเบียนที่องค์การบริหารส่วนตำบลหนองกอมเกาะหรือสถานที่อื่นใดตามที่เจ้าพนักงานท้องถิ่นกำหนดโดยกรอกเอกสารตามแบบคำร้องและวิธีการขึ้นทะเบียนสุนัข ทะเบียนสุนัขรายครัวเรือนและบัตรประจำตัวสุนัข ให้เป็นไปตามที่องค์การบริหารส่วนตำบลหนองกอมเกาะประกาศกำหนดพร้อมแนบเอกสารดังนี้ (๙.๑)สำเนาทะเบียนบ้านเจ้าของสุนัข (๙.๒)ในกรณีเจ้าของสุนัขไม่ได้เป็นเจ้าของบ้านต้องมีหนังสือยินยอมจากเจ้าของบ้านพร้อมสำเนาบัตรประชาชนของเจ้าของบ้าน (๙.๓)ใบรับรองที่ระบุการฉีดวัคซีนโรคพิษสุนัขบ้ามาไม่เกินหนึ่งปีมีการระบุหมายเลขการผลิตวัคซีนและลงชื่อสัตวแพทย์ผู้ฉีดพร้อมเลขที่ใบอนุญาตประกอบวิชาชีพการสัตวแพทย์(๙.๔)หนังสือมอบอำนาจในกรณีเจ้าของสุนัขไม่ได้มาดำเนินการเอง (๙.๕)เจ้าของสุนัขต้องปฏิบัติ ดังนี้ (๙.๕.๑)นำสุนัขไปรับการฉีดวัคซีนป้องกันโรคพิษสุนัขบ้าครั้งแรกเมื่อสุนัข อายุ ๒ - ๔เดือน และครั้งต่อไปตามที่กำหนดในใบรับรองการฉีดวัคซีนป้องกันโรคพิษสุนัขบ้า(๙.๕.๒)เมื่อสัตว์ได้รับการฉีดวัคซีนแล้ว ให้ติดเครื่องหมายประจำตัวและเก็บใบรับรองการฉีดวัคซีนไว้การขายหรือให้สุนัขแก่ผู้อื่นต้องมอบใบรับรองให้ด้วย ข้อ๑๐ เมื่อพนักงานเจ้าหน้าที่ได้ตรวจสอบความสมบูรณ์ของเอกสารการจดทะเบียนสุนัขแล้วปรากฏว่าหลักฐานถูกต้อง ให้ออกบัตรประจำตัวสุนัขตามแบบที่เจ้าพนักงานท้องถิ่นกำหนดข้อ๑๑ ในกรณีดังต่อไปนี้ให้ดำเนินการภายใน ๓๐ วัน (๑๑.๑)เมื่อมีการย้ายที่อยู่ของสุนัขให้เจ้าของสุนัขแจ้งต่อองค์การบริหารส่วนตำบลหนองกอมเกาะหรือสถานที่อื่นใดตามที่เจ้าพนักงานท้องถิ่นกำหนด (๑๑.๒)เมื่อบัตรประจำตัวสุนัขสูญหาย ถูกทำลาย หรือชำรุดในสาระสำคัญ ให้เจ้าของสุนัขแจ้งต่อองค์การบริหารส่วนตำบลหนองกอมเกาะหรือสถานที่อื่นใดตามที่เจ้าพนักงานท้องถิ่นกำหนดเพื่อทำบัตรประจำตัวสุนัขใหม่ (๑๑.๓)ในกรณีที่สุนัขไม่ใช่สุนัขควบคุมพิเศษ แต่ได้ทำร้ายคนหรือพยายามทำร้ายคนให้เจ้าของสุนัขแจ้งต่อองค์การบริหารส่วนตำบลหนองกอมเกาะ หรือสถานที่อื่นใดตามที่เจ้าพนักงานท้องถิ่นกำหนด เพื่อเปลี่ยนสาระสำคัญของบัตรประจำตัวสุนัข (๑๑.๔)ในในกรณีที่สุนัขทำร้ายคน เจ้าของสุนัขต้องแจ้งต่อองค์การบริหารส่วนตำบลหนองกอมเกาะ หรือสถานที่อื่นใดตามที่เจ้าพนักงานท้องถิ่นกำหนดโดยไม่ชักช้าข้อ๑๒ ในกรณีที่สุนัขตายเจ้าของสุนัขต้องแจ้งต่อกองป้องกันและบรรเทาสาธารณภัยองค์การบริหารส่วนตำบลหนองกอมเกาะหรือสถานที่อื่นใดตามที่เจ้าพนักงานท้องถิ่นกำหนดภายใน ๓๐วันนับแต่วันที่ทราบว่าสุนัขนั้นตาย ตามแบบที่เจ้าพนักงานท้องถิ่นกำหนด ข้อ๑๓ ในกรณีที่สุนัขหาย เจ้าของสุนัขต้องแจ้งต่อองค์การบริหารส่วนตำบลหนองกอมเกาะหรือสถานที่อื่นใดตามที่เจ้าพนักงานท้องถิ่นกำหนดภายใน๓๐ วันนับแต่วันที่ทราบหากเจ้าสุนัขพบสุนัขที่หายแล้วต้องแจ้งต่อองค์การบริหารส่วนตำบลหนองกอมเกาะ ข้อ๑๔ การแจ้งตามข้อ ๑๑ ข้อ ๑๒ และข้อ๑๓ เจ้าของสุนัขอาจแจ้งทางไปรษณีย์ลงทะเบียน หรือวิธีการอื่นใด ทั้งนี้ตามหลักเกณฑ์ที่เจ้าพนักงานท้องถิ่นกำหนด ข้อ๑๕ ในการเลี้ยงสุนัขเจ้าของสุนัขต้องปฏิบัติตามหลักเกณฑ์ดังนี้(๑๕.๑)เจ้าของสุนัขต้องจัดการให้สุนัขทุกตัวได้รับการฉีดวัคซีนจากสัตวแพทย์หรือผู้ได้รับมอบหมายเป็นหนังสือจากสัตวแพทย์หรือผู้ประกอบการบำบัดโรคสัตว์ตามกำหนดเวลา ดังนี้ (๑๕.๑.๑)ให้เจ้าของจัดการให้สุนัขได้รับการฉีดวัคซีนครั้งแรกเมื่อสุนัขนั้นอายุตั้งแต่สองเดือนขึ้นไปแต่ไม่เกินสี่เดือนและได้รับการฉีดวัคซีนครั้งต่อไปตามระยะเวลา ที่กำหนดในใบรับรองการฉีดวัคซีนในกรณีที่สัตวแพทย์หรือผู้ได้รับมอบหมายเป็นหนังสือจากสัตวแพทย์ขององค์การบริหารส่วนตำบลหนองกอมเกาะเป็นผู้ฉีดวัคซีนเจ้าของสุนัขต้องเสียค่าธรรมเนียมตามอัตราที่กำหนดในข้อบัญญัตินี้(๑๕.๑.๒)เมื่อสุนัขได้รับการฉีดวัคซีนแล้ว สัตวแพทย์หรือผู้ได้รับมอบหมายเป็นหนังสือจากสัตวแพทย์หรือผู้ประกอบการบำบัดโรคสัตว์ซึ่งเป็นผู้ฉีดวัคซีนต้องมอบเครื่องหมายประจำตัวสัตว์และใบรับรองการฉีดวัคซีนให้แก่เจ้าของสุนัขโดยเจ้าของสุนัขต้องเสียค่าธรรมเนียมตามอัตราที่กำหนดในข้อบัญญัตินี้เจ้าของสุนัขต้องแสดงเครื่องหมายประจำตัวสัตว์ตามวรรคหนึ่งไว้ที่ตัวสุนัขให้เห็นได้ชัดเจนลักษณะเครื่องหมายประจำตัวสัตว์และใบรับรองการฉีดวัคซีนตามวรรคหนึ่งให้เป็นไปตามที่เจ้าพนักงานท้องถิ่นกำหนด(๑๕.๑.๓)ในกรณีที่เครื่องหมายประจำตัวสัตว์หรือใบรับรองการฉีดวัคซีนตามข้อ (๑๕.๑.๒) สูญหายหรือชำรุดในสาระสำคัญก่อนที่เครื่องหมายประจำตัวสัตว์หมดอายุหรือก่อนระยะเวลาที่กำหนดไว้ในใบรับรองการฉีดวัคซีนนั้น แล้วแต่กรณีให้เจ้าของสุนัขขอรับเครื่องหมายประจำตัวสัตว์หรือใบรับรองการฉีดวัคซีนแทนของเดิมแล้วแต่กรณีภายใน ๑๕ วันนับแต่วันที่ทราบเหตุนั้น และต้องแสดงเครื่องหมายประจำตัวสัตว์ดังกล่าวไว้ที่ตัวสัตว์ควบคุมให้เห็นได้ชัดเจนในกรณีที่เจ้าของสุนัขขอรับเครื่องหมายประจำตัวสัตว์หรือใบรับรองการฉีดวัคซีนแทนของเดิมตามวรรคหนึ่งจากสัตวแพทย์หรือผู้ได้รับมอบหมายเป็นหนังสือจากสัตวแพทย์เจ้าของสุนัขต้องเสียค่าธรรมเนียม ตามอัตราที่กำหนดในข้อบัญญัตินี้ (๑๕.๒)เจ้าของสุนัขต้องจัดสถานที่เลี้ยงตามความเหมาะสมของสุนัขโดยมีขนาดเพียงพอแก่การดำรงชีวิตของสุนัข มีแสงสว่างและการระบายอากาศที่เพียงพอมีระบบการระบายน้ำและกำจัดสิ่งปฏิกูลให้ถูกสุขลักษณะกรณีเป็นสุนัขควบคุมพิเศษจะต้องเลี้ยงในสถานที่เลี้ยงที่มีลักษณะมั่นคงแข็งแรง สุนัขไม่สามารถหลุดรอดออกไปทำอันตรายแก่บุคคลภายนอกได้ (๑๕.๓)เจ้าของสุนัขต้องควบคุมมิให้สุนัขออกนอกสถานที่เลี้ยงโดยปราศจากการควบคุม (๑๕.๔)เจ้าของสุนัขต้องควบคุมมิให้สุนัขก่อสเหตุเดือนร้อนรำคาญ เช่น ก่อให้เกิดเสียงดังติดต่อกันเป็นระยะเวลานานๆ เป็นต้น (๑๕.๕)เจ้าของสุนัขต้องรักษาสถานที่เลี้ยงสุนัขให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจำ ไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียง (๑๕.๖)เจ้าของสุนัขต้องรับผิดชอบต่อความเป็นอยู่ของสุนัข เช่น เรื่องอาหาร ความสะอาดเป็นต้นถ้าเจ้าของสุนัขไม่สามารถเลี้ยงดูสุนัขได้เป็นการชั่วคราวจะต้องจัดให้มีผู้ดูแลความเป็นอยู่ของสุนัขให้เป็นปกติสุข (๑๕.๗)เมื่อสุนัขตาย เจ้าของสุนัขต้องกำจัดซากสุนัขให้ถูกสุขลักษณะ เพื่อป้องกันมิให้เป็นแหล่งแพร่พันธ์เชื้อโรคหรือสัตว์นำโรค ทั้งนี้ โดยวิธีที่ไม่ก่อเหตุรำคาญและไม่เป็นเหตุให้เกิดการปนเปื้อนของแหล่งน้ำ (๑๕.๘)ในกรณีที่มีเหตุควรสงสัยว่าสุนัขที่เลี้ยงเป็นโรค อันอาจเป็นอันตรายแก่สุขภาพของประชาชนให้เจ้าของสุนัข แยกกักสุนัขนั้นไว้ต่างหากและแจ้งต่อองค์การบริหารส่วนตำบลหนองกอมเกาะหรือสถานที่อื่นใดตามที่เจ้าพนักงานท้องถิ่นกำหนด และต้องปฏิบัติการอื่นใดตามคำแนะนำของเจ้าพนักงานสาธารณสุขอย่างเคร่งครัด ข้อ๑๖ ห้ามผู้ใดเลี้ยงสุนัขในที่หรือทางสาธารณะหรือในที่ของบุคคลอื่นโดยปราศจากความยินยอมข้อ๑๗ หากเจ้าสุนัขไม่ประสงค์จะเลี้ยงดูสุนัขอีกต่อไปต้องมอบสุนัขพร้อมบัตรประจำตัวสุนัขให้กับบุคคลอื่นและเจ้าของใหม่จะต้องแจ้งต่อองค์การบริหารส่วนตำบลหนองกอมเกาะ หรือสถานที่อื่นใดตามที่เจ้าพนักงานท้องถิ่นกำหนดภายในสามสิบวันนับแต่วันรับมอบสุนัข ข้อ๑๘ ผู้ใดนำสุนัขออกนอกสถานที่เลี้ยงต้องปฏิบัติดังต่อไปนี้(๑๘.๑)พกบัตรประจำตัวสุนัขและต้องแสดงบัตรประจำตัวสุนัขเมื่อเจ้าพนักงานท้องถิ่นหรือเจ้าพนักงานสาธารณสุขหรือพนักงานเจ้าหน้าที่เรียกตรวจ(๑๘.๒)ผูกสายลากจูงสุนัขที่แข็งแรงและจับสายลากจูงตลอดเวลา ในกรณีที่เป็นสุนัขควบคุมพิเศษต้องใส่อุปกรณ์ครอบปากและจับสายลากจูงห่างจากตัวสุนัขไม่เกิน๕๐ เซนติเมตร ตลอดเวลา ทั้งนี้มิให้ใช้บังคับในกรณี ดังต่อไปนี้ (๑๘.๒.๑)ขณะที่สุนัขอยู่ในระหว่างการประกวด การแสดงหรือการประกอบกิจการอื่นใดในทำนองเดียวกัน แต่ผู้จัดงานจะต้องมีมาตรการในการป้องกันสุนัขมิให้ทำร้ายคน(๑๘.๒.๒)ขณะที่สุนัขอยู่ในการฝึกหัด ผู้ฝึกจะต้องมีมาตรการในการป้องกัน มิให้ทำร้ายคน (๑๘.๒.๓)ขณะที่สุนัขอยู่ในกรง ที่ขัง หรือเครื่องควบคุมอื่นใดที่มั่นคง แข็งแรงเพียงพอที่จะป้องกันมิให้สุนัขเข้าถึงบุคคลภายนอก ข้อ๑๙ ห้ามบุคคลอายุต่ำกว่า ๑๕ ปีหรือเกินกว่า ๖๕ ปี นำสุนัขควบคุมพิเศษออกนอกสถานที่เลี้ยง เว้นแต่จะอยู่ในกรงที่ขัง หรือเครื่องควบคุมอื่นที่มั่นคง แข็งแรงเพียงพอที่จะป้องกันสุนัขมิให้เข้าถึงบุคคลภายนอก ข้อ๒๐ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ๕ โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลหนองกอมเกาะแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลหนองกอมเกาะตามจำนวนที่ได้จ่ายจริงด้วยในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ ข้อ๒๑ เจ้าของสุนัขต้องอำนวยความสะดวกแก่เจ้าพนักงานท้องถิ่นเจ้าพนักงานสาธารณสุขหรือพนักงานเจ้าหน้าที่ในการตรวจสอบตามอำนาจหน้าที่ที่กำหนดไว้ตามมาตรา ๔๔วรรคหนึ่ง แห่งพระราชบัญญัติการสาธารณสุข พ.ศ. ๒๕๓๕ในเขตอำนาจขององค์การบริหารส่วนตำบลหนองกอมเกาะ ในเรื่องใดหรือทุกเรื่องก็ได้ ข้อ๒๒ เจ้าของสุนัขต้องแสดงข้อมูลหลักฐานต่างๆ เกี่ยวกับสุนัข เมื่อเจ้าพนักงานท้องถิ่น เจ้าพนักงานสาธารณสุขหรือพนักงานเจ้าหน้าที่ร้องขอสำหรับปฏิบัติหน้าที่ตามกฎหมาย ข้อ๒๓ เจ้าของสุนัขต้องปฏิบัติตามคำสั่งของเจ้าพนักงานท้องถิ่นหรือตามคำแนะนำของเจ้าพนักงานสาธารณสุข และพนักงานเจ้าหน้าที่อย่างเคร่งครัด ข้อ๒๔ เจ้าของสุนัขต้องชำระค่าธรรมเนียมดังนี้ (๑)การฉีดวัคซีนตามข้อ ๑๕ ตัวละ ๑๗ บาท (๒)เครื่องหมายประจำตัวสุนัขตามข้อ ๑๕ อันละ ๒ บาท (๓)ใบรับรองการฉีดวัคซีนตามข้อ ๑๕ ฉบับละ ๑ บาท ข้อ๒๕ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามมาตรา๗๓ วรรคสอง แห่งพระราชบัญญัติสาธารณสุข พ.ศ. ๒๕๓๕ และมาตรา ๒๔แห่งพระราชบัญญัติโรคพิษสุนัขบ้า พ.ศ. ๒๕๓๕ ข้อ๒๖ เจ้าของสุนัขที่เลี้ยงไว้ก่อนวันที่ข้อบัญญัตินี้มีผลใช้บังคับจดทะเบียนสุนัขให้แล้วเสร็จภายในกำหนดหนึ่งปีนับแต่วันที่ข้อบัญญัตินี้มีผลใช้บังคับข้อ๒๗ ให้นายกองค์การบริหารส่วนตำบลหนองกอมเกาะเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑ มิถุนายน พ.ศ. ๒๕๕๙ อุดร บุญจันทร์ นายกองค์การบริหารส่วนตำบลหนองกอมเกาะภูมิกิติ/จัดทำ๑๗เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๕ ง/หน้า ๑๓๐/๒๑ มีนาคม ๒๕๖๑